**8522 Nemesgörzsöny, Széchenyi u. 10.**

**ikt.szám:Ng/..-../2025.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2025. január 27 -i nyilvános üléséről, mely 15 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László

Buzás Károly

 Ballér Zoltán

Jánosa-Bejczi Dóra

 Som Brigitta

Távol van: -

Tanácskozási joggal: Novák Edit aljegyző

Meghívott: Móricz Attila lelkipásztor

 Győrffy Balázs gondnok

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. További kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**1/2025.(I.27.) önkormányzati határozat**

Nemesgörzsöny Község Önkormányzatának képviselő-testülete 2025. január 27-i ülésének napirendjét az alábbiak szerint határozza meg:

1. A Nemesgörzsöny Községben fizetendő intézményi térítési díjak megállapításáról szóló 5/2021.(III.24.) önk. rendelet módosítása

Előadó: polgármester

1. A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021.(III.24.) önkormányzati rendelet módosítása

Előadó: polgármester

1. Na-Sze Kft-vel szociális és gyermekétkeztetés tárgyában kötött megállapodás módosítása

Előadó: polgármester

1. Nemesgörzsönyi Református Egyházközséggel történő együttműködés tárgyalása

Előadó: polgármester

1. Tiszteletdíjról történő lemondás

Előadó: polgármester

**Napirendek tárgyalása:**

**1)A Nemesgörzsöny Községben fizetendő intézményi térítési díjak megállapításáról szóló 5/2021.(III.24.) önk. rendelet módosítása**

**Előadó: polgármester**

Tatai László polgármester elmondja, hogy a vállalkozó írásban jelezte térítési díj emelési szándékát, következtében módosítani kell az intézményi térítési díjakról szóló rendeletet, valamint a vállalkozóval megkötött megállapodást is, mivel a szerződés mellékletét képezi a részletes térítési díj. Ismerteti az előterjesztésben kiküldött rendelet-tervezetet.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**1/2025. (I.28.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a Nemesgörzsöny községben fizetendő intézményi térítési díjak megállapításáról szóló 5/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja

**2)A személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021.(III.24.) önkormányzati rendelet módosítása**

**Előadó: polgármester**

Tatai László polgármester elmondja, hogy az előző napirendben módosításra került a Na-Sze Kft. által benyújtott térítési díj emelési javaslat. A térítési díj rendeletben ez módosításra került. Az önkormányzat biztosít további kedvezményeket is a lakosoknak. A kedvezmény mértékét kell meghatározni. Ismerteti a javaslatot. Elmondja, hogy a normatíva összegével automatikusan csökkentésre kerül a személyi térítési díj megállapításakor a szociális étkeztetés.

Ismerteti az új kedvezményeket. Elmondja, hogy az emelésből 100 Ft érinti a lakosságot, 50 Ft-ot pedig átvállal az önkormányzat.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2025. (I.28.) önkormányzati rendelete**

**Nemesgörzsöny község Önkormányzat Képviselő-testülete úgy döntött, hogy a személyes gondoskodást nyújtó ellátásokról, azok igénybevételének rendjéről, a fizetendő térítési díjak megállapításáról szóló 6/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**3)Na-Sze Kft-vel szociális és gyermekétkeztetés tárgyában kötött megállapodás módosítása**

**Előadó: polgármester**

Tatai László polgármester elmondja, hogy a Na-Sze Kft -vel megkötött megállapodás módosítására elkészült a tervezet. A növekvő rezsi árak, a minimálbér, az alapanyagárak emelkedése miatt nem tudja tartani az árat. A szociális étkeztetés intézményi térítési díja érinti az önkormányzatot, 1630 Ft-ra emelkedik 1480 Ft-ról, a kerekítési szabályok figyelembe vételével.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**2/2025. (I.27.) önkormányzati határozat**

Nemesgörzsöny Község Önkormányzat Képviselő-testülete úgy döntött, a 19/2022.(III.31.) önkormányzati határozattal - szociális és gyermekétkeztetés tárgyában - elfogadott megállapodás 1.mellékletét módosítja az előterjesztés szerint. Felhatalmazza a polgármestert a szükséges intézkedések megtételére.

Felelős: polgármester

Határidő:2025. január 31.

**4)Nemesgörzsönyi Református Egyházközséggel történő együttműködés tárgyalása**

**Előadó: polgármester**

Tatai László polgármester elmondja, hogy a Nemesgörzsönyi Református Egyházközség részéről meghívásra került a tisztelendő úr és gondnok úr, mivel korábban szóban már jelezték, hogy szorosabb együttműködést kívánnak létrehozni az önkormányzattal.

Győrffy Balázs gondnok megköszöni a lehetőséget. Az utolsó presbiteri gyűlésen a programokról beszéltek, és lennének olyanok, amelyek közösen megvalósíthatóak. Az óvoda és az iskola is egyházi, ez összeköti a nem templomba járó embereket is az egyházzal. Laci polgármesterként részt vesz az igazgatósági üléseken. Stabil a működés, az első öt osztályban húsz főnél magasabb a gyereklétszám. Gyarmatról és Nagytevelről is járnak már ide gyerekek, Nagyacsád, Pápa, Egyházaskesző, Várkesző, és Magyargencs mellett. Összeírtuk a lehetséges rendezvényeket, melyeken az együttműködés megvalósítható. Nem kronológiai sorrendben kerül felsorolásra.

A halottak napjához kötődően megemlékezést tartására kerül sor mind az alsói, mind a felsői temetőben október 31-én. Ezek a megemlékezések istentisztelet formájában kerülnek megtartásra. Szeretnénk, ha az önkormányzat is hirdetné majd ezeket a saját felületein.

Az adventi programban is részt kíván venni az egyházközség, esetleg lehetne élő állatot karámba helyezni. Meg kellene szólítani a másik két felekezetet is, be kell őket is vonni a szervezésbe, mivel ez közös ünnep.

Pünkösd hétfőn 10-20-30 kerek évfordulós konfirmálkodókat meghívja az egyházközség, ezt ki lehetne bővíteni a nem kerek évfordulós elszármazottakra is, de ehhez már önkormányzati szervezés kellene, előregisztrációval a kultúrházban.

Gyereknap május 24. szombaton lesz, abba besegíthetne az egyházközség, sütemény és palacsinta sütéssel.

Február 22.-én szombaton a tisztelendő úr beiktatása lesz, felkéri a polgármestert egy köszöntő beszéd megtartására.

Som Brigitta képviselő megkérdezi, hogy az ablak nyitogatóval mi legyen.

Győrffy Balázs gondnok elmondja, hogy kellene folytatni, a másik két felekezetet is be kellen vonni.

Tatai László polgármester elmondja, hogy további kezdeményezés a „babafa” program, melynek keretében az újszülött család 1 db cseresznyefa csemetét kap, melyet otthon elültethet és emléklapot. Kéri, hogy erről szavazzon a testület.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**3/2025. (I.27.) önkormányzati határozat**

Nemesgörzsöny Község Önkormányzat Képviselő-testülete úgy döntött, azon nemesgörzsönyi lakóhellyel rendelkező családok számára, ahol újszülött gyermek érkezik a családba, 1 db gyümölcsfát ajándékoz Nemesgörzsöny község Önkormányzata, melyet egy emléklap kíséretében juttat el az érintett család részére

Felelős: polgármester

Határidő: értelem szerint

**5)Tiszteletdíjról történő lemondás**

**Előadó: polgármester**

Tatai László polgármester elmondja, hogy 2025. január 1 napjával lemond 159.805 Ft tiszteletdíjról, mely a tiszteletdíjának 31 %-a.

Kéri, hogy a Képviselő-testület hagyja jóvá. Bejelenti érintettségemet, kéri kizárását a döntéshozatalból.

Tatai László polgármester: Kérem szavazzunk a kizárásról. Kérem kézfelemeléssel jelezze, aki elfogadja kizárásomat a szavazásból. Kézfelemeléssel jelezze aki nemmel szavaz, tartózkodik.

Megállapítom, hogy Nemesgörzsöny Község Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**4/2025.(I.27.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy Tatai László polgármester kizárását jóváhagyja.

Felelős:polgármester

Határidő: azonnal

Nemesgörzsöny Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:

**5/2025.(I.27.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy tudomásul veszi Tatai László polgármester azon nyilatkozatát, mely szerint a bruttó 515.500.- Ft/hó tiszteletdíjából 159.805 Ft/hó összegről lemond 2025. január 1 napjával, mely a tiszteletdíja 31%-át teszi ki.

Felelős: aljegyző

Határidő: azonnal

Jánosa-Bejczi Dóra és Ballér Zoltán elmondja, hogy a 2025. évben is fenntartják azon nyilatkozatukat, mely szerint a képviselői tiszteletdíjuk egészéről lemondanak. Bejelentik érintettségüket.

Tatai László polgármester kéri, hogy szavazzanak a kizárásról, egy határozatban a két képviselő vonatkozásában.

Nemesgörzsöny Község Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**6/2025.(I.27.) önkormányzati határozata**

Nemesgörzsöny Község Önkormányzat Képviselő-testülete úgy döntött Jánosa-Bejczi Dóra képviselőt és Ballér Zoltán képviselőt kizárja a szavazásból.

Felelős:polgármester

Határidő: azonnal

Nemesgörzsöny Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:

**7/2025.(I.27.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy tudomásul veszi Jánosa-Bejczi Dóra nyilatkozatát, mely szerint a képviselői tiszteletdíj teljes összegéről lemond 2025 évben.

Felelős: polgármester

Határidő: azonnal

Nemesgörzsöny Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:

**8/2025.(I.27.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy tudomásul veszi Jánosa-Bejczi Dóra nyilatkozatát, mely szerint a képviselői tiszteletdíj teljes összegéről lemond 2025 évben.

Felelős: polgármester

Határidő: azonnal

Tatai László polgármester megkérdezi, van-e még valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2025. január 27-i nyilvános ülés 10 óra 48 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző